אנטישמיות באוניברסיטת קולומביה

האנטישמיות באוניברסיטת קולומביה הייתה נפוצה במחצית הראשונה של המאה ה-20 והחלה להופיע שוב בתחילת המאה ה-21. בשנת 1920 אוניברסיטת קולומביה הייתה האוניברסיטה האמריקאית הראשונה שיזמה מכסות על יהודים, והפחיתה בחצי את אוכלוסיית הסטודנטים היהודים בשנתיים. בתחילת המאה ה-21 ובאופן חריף לאחר מתקפת הפתע על ישראל ב-7 באוקטובר 2023, פרצו הפגנות של סטודנטים וסגל שזכו לביקורת כאנטישמיות ונבדקו על ידי הקונגרס האמריקני, שפתח בחקירה של אוניברסיטת קולומביה. נשיאת האוניברסיטה, מינוש שפיק (אנ'), גינתה את המחאות של הסטודנטים והסגל בקמפוס ואמרה כי האוניברסיטה נמצאת ב"משבר מוסרי". נשיא ארצות הברית ג'ו ביידן, ראש עיריית ניו יורק, אריק אדמס ויושב ראש בית הנבחרים של ארצות הברית מייק ג'ונסון, גינו את ההפגנות האנטי-ישראליות ב-2024, הגדירו אותן כאנטישמיות וגינו את הקריאות לאלימות והטרדה נגד יהודים. בתחילת המאה ה-20 היו עמדות אנטי-יהודיות נפוצות בארצות הברית, והאמונה רווחה כי עמדות אלה מבוססות על המציאות החברתית. בשנת 1904 כתב דיקן קולומביה כי "מה שרוב האנשים רואים כבעיה גזעית הוא באמת בעיה חברתית". חלק מהאוניברסיטאות האמריקאיות החלו להטיל מכסות על קבלת סטודנטים יהודים. חלק מהמכסות היו מפורשות, וחלקן היו עקיפות. בשנת 1920 הייתה אוניברסיטת קולומביה האוניברסיטה האמריקאית הראשונה שיזמה מכסות בקבלת תלמידים יהודים. בשנת זו היה שיעור היהודים בעיר ניו יורק כ-30%, ובהתאם לכך, שיעור הנרשמים היהודים באוניברסיטת קולומביה המריא לכ-40%. האוניברסיטה נקטה במספר שיטות עקיפות על מנת להקטין את שיעור הקבלה של יהודים, ובתוך שנתיים, דהיינו בשנים 1920–1922, היא צמצמה במחצית את מספר הסטודנטים היהודים. אחת השיטות העקיפות בהטלת המכסות הייתה דרישה של האוניברסיטה מהסטודנטים לגור במעונות בקמפוס, וכן צמצום היקף המלגות והגבלתן לסטודנטים שהגיעו מחוץ לניו יורק. מכיוון שרוב הסטודנטים היהודים באו ממשפחות מהגרים עניות, הם נאלצו לעבוד בעבודות לילה כדי לשלם את שכר הלימוד שלהם והתגוררו בבית כדי לחסוך כסף, ולפיכך התקשו לעמוד בתנאים הללו. כמו כן, באותה תקופה החלו אוניברסיטאות העילית לשנות את שיטת ההרשמה והקבלה אליהן, ובנוסף לדרישות פורמליות של הישגים לימודיים וציונים במבחני קבלה, התווספו גם ראיונות אישיים ודרישות חברתיות הכרוכות בעיסוקי פנאי ומורשת משפחתית, וכן מבחנים בדקדוק לטיני, ביוונית עתיקה ושאר לימודים קלאסיים אשר היו רווחים בבתי הספר הפרטיים ונדירים בבתי הספר הציבוריים. כל אלה - על פי דעת היסטוריונים - נועדו להפחית את שיעור הסטודנטים היהודים בקמפוס. בבתי הספר לרפואה של קולומביה ושל מרבית אוניברסיטאות העילית של ארצות הברית היו המכסות נוקשות אף יותר.[דרוש מקור] הווירולוג יונה סאלק פנה לפיכך ללמוד רפואה באוניברסיטת ניו יורק (NYU). הפיזיקאי ריצ'רד פיינמן פנה ללמוד ב-MIT לאחר שקיבל מכתב סירוב מאוניברסיטת קולומביה, שכבר מילאה את מכסת היהודים שלה. הטלת המכסות באוניברסיטאות העילית הסתיימה בראשית שנות ה-60 של המאה העשרים. לאחר מתקפת הפתע של חמאס על ישראל ב-7 באוקטובר 2023 שכללה מעשי זוועות, אונס, טבח ופשעים נגד האנושות, פרצו הפגנות ומחאות של סטודנטים וסגל שזכו לביקורת כאנטישמיות. ג'וזף מסד, פרופסור מאוניברסיטת קולומביה, אמר כי התקיפה על ישראל, שבה נהרגו 1,200 ישראלים כולל אזרחים ומעשי אלימות מינית נגד ישראלים, היה "מתקפה של התנגדות". מוחמד עבדו, חוקר אורח שאמר כי הוא מצדד בחמאס ובג'יהאד האיסלאמי, נשכר לאחר ה-7 באוקטובר 2023 על ידי האוניברסיטה. באפריל 2024 אמרה הנשיאה מוניש שפיק שעבדו היה "בדרכו לצאת מהאוניברסיטה". קתרין פרנק, פרופסור למשפטים בקולומביה, אמרה כי כל הסטודנטים ששירתו בצה"ל מסוכנים ואסור להכניס אותם לקמפוס. במהלך הפגנות נגד ישראל, כמה סטודנטים קראו לקיום אינתיפאדה נגד היהודים ברחבי העולם ועודדו את חטיבות חמאס להרוג חיילים ישראלים. בנוסף, נשמעו קריאות לשרוף את תל אביב. פעילים אנטי-ישראלים שרו שירי תמיכה בחמאס וקראו קריאות המביעות הזדהות עם הארגון. קבוצת העבודה לסולידריות פלסטינית הגנה על המיליטנטיות ושיבחה את ההתקפות של חמאס נגד ישראל. מפגינים אנטי-ישראלים השמיעו גם הערות גנאי כלפי סטודנטים יהודים, ואמרו להם "לחזור לאירופה" ו"תחזרו לפולין". אחד ממנהיגי המחאה אמר בסרטון שפרסם ש"שיש להודות לו על כך שאינו רוצח ציונים", וקרא להשמיד את ישראל ולרצוח את בנימין נתניהו. בעקבות הסרטון ודברים אלו הוא סולק מהאוניברסיטה. על שי דוידאי, מרצה בכיר יהודי-ישראלי בולט באוניברסיטת קולומביה, נאסר להיכנס לקמפוס הראשי, לאחר שהצהיר שהוא מתכנן להיכנס לקיים "ישיבה שלווה" באזור שבו נמצאים המפגינים הפרו-פלסטינים. לדברי מנהל התפעול הראשי של אוניברסיטת קולומביה זה נעשה כדי לשמור על בטיחות הקהילה. דוידאי אמר שאוניברסיטת קולומביה לא יכולה לאפשר לו להיכנס מכיוון שהם לא יכלו להגן על שלומו כפרופסור יהודי, השווה את האיסור על כניסתו לקמפוס להרחקת יהודים מהאקדמיה בגרמניה הנאצית והאשים את האוניברסיטה בכך שאינה מסוגלת להתייצב נגד מפגינים אנטי-ישראליים. בחודש אפריל 2024 ההפגנות הפרו-פלסטיניות והאנטישמיות הפכו להפרות סדר אלימות. ב-17 באפריל 2024 מאות סטודנטים פרו-פלסטיניים הקימו מתחם אוהלים במחאה נגד המלחמה בחצר הקמפוס. ב-18 באפריל פשטה המשטרה על האוניברסיטה, פירקה את האוהלים, ועצרה חלק מהמוחים. ב-29 באפריל 2024 פרצו מאות מפגינים פרו-פלסטיניים ל"היכל המילטון" באוניברסיטת קולומביה, ניפצו חלונות והתבצרו בתוכו. למחרת פינתה המשטרה בכוח את הפורעים ועצרה עשרות מהם. בעקבות המהומות הנהלת האוניברסיטה ביקשה נוכחות משטרתית מוגברת בקמפוס. משטרת ניו יורק פרסמה תיעוד של הציוד שנמצא אצל המתפרעים שהתבצרו בהיכל המילטון, ובו נראו סכינים, פטישים, מסכות גז, קסדות, אטמי אוזניים, משקפי מגן, חבלים וסרט דביק. בנוסף נמצאו פליירים שעליהם כתוב "מוות לישראל" ו"מוות לאמריקה" וספר על טרור. סטודנטים יהודים דיווחו שהם מרגישים לא בטוחים בקמפוס, לאחר שירקו עליהם והביעו הקלה על כך שהם עוזבים את האוניברסיטה. הם חשו שהתלונות שלהם למול גורמים רשמיים באוניברסיטה לא מיוצגות כראוי על ידי נציגי הסטודנטים. מפגין אחד איים על סטודנטים יהודים וקבע, "ה-7 באוקטובר הולך להיות כל יום בשבילכם!". האוניברסיטה נתבעה על ידי סטודנטים יהודים שאמרו כי באוניברסיטה "המון סטודנטים וסגל פרו-חמאס צועדים במאות בצעקות אנטישמיות הכוללות קריאות לרצח העם היהודי". העיתונאי סת' מנדל טען שאוניברסיטאות מקדמות את הרעיון שיש לעקור יהודים מבתיהם בגלל שהם שייכים לגזע שכביכול שייך למקום אחר, והביא כדוגמה תקריות באוניברסיטת קולומביה. הארגון האנטישמי סטודנטים למען צדק בפלסטין (SJP) וארגון העובדים לשחרור (WOL) דגלו שניהם בהשמדת ישראל ובפגיעה ביהודים, ומילאו תפקיד בארגון ההפגנות באוניברסיטת קולומביה. כוח משימה בנושא אנטישמיות הוקם על ידי האוניברסיטה בסוף 2023. על פי כוח המשימה נאספו מאות עדויות מסטודנטים יהודים שחוו גילויים של הטרדה, הפחדה, אפליה והדרה מתלמידים אחרים או מרצים בתוך כיתות הלימוד, במועדוני סטודנטים, במעונות ובמוקדי ההפגנות. בהמלצת חברי הצוות, גיבקשה האוניברסיטה תוכנית הכשרה למניעת אנטישמיות והיא תועבר כקורס חובה לכלל הסטודנטים ואנשי הסגל החדשים בקולומביה. בשימוע לפני הקונגרס באפריל 2024, נשיאת אוניברסיטת קולומביה, מינוש שפיק, גינתה את האנטישמיות ואמרה כי הסיסמה "מהנהר עד לים" היא אמירה אנטישמית. פרופסורים באוניברסיטה נחקרו על פי הנשיאה על בסיס הערות אנטישמיות שאמרו. שפיק אמר כי אוניברסיטת קולומביה נמצאת ב"משבר מוסרי". הנשיאה שפיק גינתה את תגובתו של ג'וזף מסד ואמרה שהוא נמצא בחקירה, כמו כן אמרה שלמסד אין עוד תפקיד מנהיגותי באוניברסיטה. עם זאת, InsideHigherEd דיווח כי בשנת הלימודים 2024 מסד עמד בראש פאנל ביקורת אקדמי במכללה לאמנויות ומדעים. בשל עוצמת ההפגנות נגד ישראל, אפשרה אוניברסיטת קולומביה לסטודנטים לגשת לשיעורים ומבחנים באופן וירטואלי. נציגת וירג'יניה פוקס, יו"ר ועדת בית ארצות הברית לחינוך וכוח העבודה, הזהירה את אוניברסיטת קולומביה שהכישלון של קולומביה להבטיח את הבטיחות מהווה הפרה של חובות האוניברסיטה שבה מותנה סיוע פדרלי לאוניברסיטה. הרב אלי בוכלר, המקושר ליוזמת הלמידה היהודית של האיחוד האורתודוקסי של אוניברסיטת קולומביה, הפציר בסטודנטים יהודים להישאר בבית או לחזור הביתה בשל חששות בטיחות. ב-14 באוגוסט 2024 הודיעה נשיאת האוניברסיטה מינוש שפיק על התפטרותה וציננה כי "זו הייתה תקופה של מהומה שבה היה קשה להתגבר על דעות שונות ברחבי הקהילה שלנו, תקופה שגבתה מחיר ניכר ממשפחתי, כפי שעשתה עבור אחרים בקהילה שלנו". נשיא ארצות הברית, ג'ו ביידן גינה את ההפגנות ואמר "אפילו בימים האחרונים ראינו הטרדות וקריאות לאלימות נגד יהודים. האנטישמיות הבוטה הזו ראויה לגינוי ומסוכנת - ואין לה מקום בקמפוסים של מכללות, או בכל מקום בארצנו". ראש עיריית ניו יורק, אריק אדמס, אמר כי הוא "סולד מהאנטישמיות שנפלטה בקמפוס אוניברסיטת קולומביה ובסביבתו". ודאג להגברת נוכחות המשטרה ברחבי הקמפוס. בעקבות התקרית עם המרצה שי דוידאי שלא הורשה להיכנס לקמפוס, הודיע המיליארדר רוברט קראפט שיפסיק לתרום לאוניברסיטה בשל חוסר יכולתה לשמור על בטיחות הסטודנטים היהודים, והוסיף כי הוא עצוב מהשנאה הגוברת בקמפוס ובמדינה. אנטישמיות באוניברסיטאות בארצות הברית המחאות נגד ישראל באוניברסיטאות בארצות הברית אנטישמיות בארצות הברית האנטישמיות החדשה מדיה וקבצים בנושא אנטישמיות באוניברסיטת קולומביה בוויקישיתוף גרמניה הנאצית או ארה"ב 2024? הפגנות התמיכה בחמאס בקמפוסים יצאו משליטה, סרטון בערוץ "כאן חדשות", באתר יוטיוב (אורך: 06:34), 26 באפריל 2024 גל האנטישמיות בקמפוסים בארה"ב: אלימות המפגינים הפרו-פלשתינים עולה שלב, סרטון בערוץ "עכשיו 14", באתר יוטיוב (אורך: 03:18), 30 באפריל 2024 "How Jewish Quotas Began". Commentary Magazine (באנגלית אמריקאית). 1971-09-01. נבדק ב-2024-04-25. Pollak, Oliver B. (1983). "Antisemitism, the Harvard Plan, and the Roots of Reverse Discrimination". Jewish Social Studies. 45 (2): 113–122. ISSN 0021-6704. Strauss, Valerie (13 בנובמבר 2023). "A brief history of antisemitism in U.S. higher education". Washington Post. {{cite news}}: (עזרה) David Oshinsky, ‘Jonas Salk: A Life,’ by Charlotte DeCroes Jacobs, ניו יורק טיימס, ‏June 5, 2015 Johnson, Dirk, Yale's Limit on Jewish Enrollment Lasted Until Early 1960's, Book Says., The New York Times.(subscription required), ‏4 במרץ 1986 Joseph Massad, Just another battle or the Palestinian war of liberation?, The Electronic Intifada, ‏2023-10-08 (באנגלית) Katherine Knott, Jessica Blake, Columbia President Weathers Grilling Over Campus Antisemitism, Inside Higher Ed (באנגלית) "Tel Aviv – The Left Wing Liberal Heart of Israel". www.tel-aviv.co.uk. נבדק ב-2024-04-25. "'Burn Tel Aviv to the ground:' Calls for violence continue at Columbia". The Jerusalem Post | JPost.com (באנגלית). 2024-04-21. נבדק ב-2024-04-25. נתן גוטמן, אוניברסיטת קולומביה סילקה את הסטודנט שתמך ב"הרג ציונים", באתר כאן – תאגיד השידור הישראלי, 27 באפריל 2024. יואב זהבי, "אולי הפעם הראשונה מאז הנאצים שמרצה יהודי גורש מעבודתו", באתר כאן 11, ‏23 באפריל 2024 Raoul Simons; Rozina Sabur, ‏Jewish professor barred from Columbia University campus as ‘pro-Hamas mob’ demonstrates, The Telegraph, 23 April 2024 "Lapid says US must act against campus antisemitism; anti-Israel protest 'seders' held | The Times of Israel". ג'ודי מלץ, מפגינים נגד ישראל נעצרו בשטח אוניברסיטת קולומביה, לראשונה מ-1968, באתר הארץ, 19 באפריל 2024 נטע בר, ההפגנות בארה"ב מחריפות: לפחות 200 סטודנטים מתבצרים באוניברסיטת קולומביה, באתר ישראל היום, 30 באפריל 2024 איפה יעבור הגבול? פרו-פלסטינים השתלטו באלימות על מבנה בקולומביה, סרטון בערוץ "כאן חדשות", באתר יוטיוב (אורך: 03:05), 30 באפריל 2024. דניאל אדלסון, ניו יורק, שוטרים פרצו דרך החלונות, אוניברסיטת קולומביה הודיעה: "המפגינים פונו" | תיעוד, באתר ynet, 1 במאי 2024. דניאל אדלסון, ניו יורק, "עבדו על משהו מרושע": משטרת ניו יורק חשפה מה אותר אצל מפגיני אונ' קולומביה, באתר ynet, 4 במאי 2024. Jonathan Chait, Why Anti-Israel Protesters Won’t Stop Harassing Jews, Intelligencer, ‏2024-04-22 (באנגלית) Otterman, Sharon (2024-03-21). "What Is Antisemitism? A Columbia Task Force Would Rather Not Say". The New York Times (באנגלית אמריקאית). ISSN 0362-4331. נבדק ב-2024-04-25. Goldman, David (2024-04-11). "ADL gives Harvard and a dozen other universities failing grades on campus antisemitism | CNN Business". CNN (באנגלית). נבדק ב-2024-04-25. Blinder, Alan (2024-04-17). "4 Takeaways From the Hearing on Antisemitism at Columbia University". The New York Times (באנגלית אמריקאית). ISSN 0362-4331. נבדק ב-2024-04-25. "United States of Charlottesville". Commentary Magazine (באנגלית אמריקאית). 2024-04-22. נבדק ב-2024-04-25. Elissa Nadworny , Janet W. Lee, At antisemitism hearing, Columbia official tells lawmakers, 'We have a moral crisis', NPR, ‏17 באפריל 2024 ירון, לי (2024-06-16). "בצל התגברות המחאה הפרו־פלסטינית, אוניברסיטת קולומביה תיזום קורס חובה על אנטישמיות". הארץ. נבדק ב-2024-06-16. Celina Tebor, Zoe Sottile, Matt Egan, Columbia University faces full-blown crisis as rabbi calls for Jewish students to ‘return home’, CNN, ‏2024-04-21 (באנגלית) נשיאת אוניברסיטת קולומביה התפטרה, מהומות של פרו פלסטינים בניו יורק | כלכליסט, באתר calcalist, ‏2024-08-15 Egan, Celina Tebor, Zoe Sottile, Matt (2024-04-21). "Columbia University faces full-blown crisis as rabbi calls for Jewish students to 'return home'". CNN (באנגלית). נבדק ב-2024-04-25.